cyanic-selkie/wikianc huggingface dataset:
பிரிட்சு ஜெர்னிகி
மேம்பாடுகள்
1915-இல் ஆம்ஸ்டர்டாம் பல்கலைக்கழகத்தில் முனைவர் பட்டம் பெற்ற பிரித்சு, பார்வைத் திறன் குபற்றிய ஆய்வுகளில் ஈடுபட்டார். மேலும், நிறமாலை (Spectrum) வரிகள் குறித்து ஆராய்ச்சி மேற்கொண்டதோடு, அதன் அடிப்படையில் ‘பேஸ் கான்ட்ராஸ்ட் மைக்ரோஸ்கோப்’ (Phase-contrast microscopy) கருவியை மேம்படுத்தினார். 1933-இல் வேஜெனிங்கன் (Wageningen) நகரில் நடந்த இயற்பியல், மருத்துவ மாநாட்டில், ‘பேஸ் கான்ட்ராஸ்ட் மைக்ரோஸ்கோப்’ தொழில்நுட்பத்தை விளக்கிக் கூறிய அவர், அதே முறையை ஒளியியல் வில்லைகளின் (Convex lens) திறனை சோதிக்கவும் பயன்படுத்தினார். மேலும், தன் மாணவர்களுடன் இணைந்து, லென்ஸ் முறைகளின் பிறழ்ச்சிகளால் ஏற்படும் பிரச்சினைக்குத் தீர்வு கண்டார்.
சான்றாதாரங்கள்
பகுப்பு:1888 பிறப்புகள் பகுப்பு:1966 இறப்புகள் பகுப்பு:டச்சு இயற்பியலாளர்கள் பகுப்பு:நோபல் இயற்பியற் பரிசு பெற்றவர்கள் பகுப்பு:நோபல் பரிசு பெற்ற டச்சு நபர்கள்
பாப்லோ பிக்காசோ
பிக்காசோ, ஆன்றி மட்டீசு, மார்செல் டச்செம்ப் ஆகிய மூவரும் இருபதாம் நூற்றாண்டின் துவக்கக் காலத்தில் நெகிழி ஓவியத்தில் புரட்சி செய்த உலகின் தலை சிறந்த ஓவியர்கள் ஆவார்கள்; ஓவியம், சிற்பம், அச்செடுத்தல், மற்றும் செராமிக்கு ஓவியங்களில் குறிப்பிடத்தக்க வளர்ச்சிக்கு வழிகோலியவர்கள். அமைதிச்சின்னமான புறாவையும், ஆலிவ் இலைகளையும் பிரபலப் படுத்தியவர் பிக்காசோ ஆவார். இவர் தனது 93 ஆவது வயதில் காலமானார்.
பிக்காசோவின் ஆக்கங்கள் பெரும்பாலும் பல்வேறு காலப்பகுதிகளாக வகைப்படுத்தப்படுகிறது. அவரது ஆக்கங்களில் மிகவும் பொதுவாக ஏற்றுக்கொள்ளப்பட்ட காலம் நீலக் காலம் (1901-1904), ரோசா நிறக் காலம் (1904-1906), ஆப்பிரிக்க தாக்கக் காலம் (1907-1909), பகுப்பாய்வு கியூபிசம் (1909-1912),   செயற்கை கியூபிசம் (1912-1919), இது கிரிஸ்டல் காலமாகவும் குறிப்பிடப்படுகிறது. 1910 ஆம் ஆண்டின் பிற்பகுதியிலும் 1920 களின் பிற்பகுதியிலும் பிக்காஸோவின் பெரும்பாலான ஆக்கங்கள் ஒரு நியோகிளாசிக்கல் பாணியில் உள்ளது, 1920 களின் நடுப்பகுதியில் அவரது ஆக்கமானது பெரும்பாலும் சர்ரியலிசத்தின் சிறப்பியல்புகளைக் கொண்டுள்ளது. அவரது பிற ஆக்கங்கள் அவரது முந்தைய பாணிகளின் கூறுகளை ஒருங்கிணைக்கிறது.
பிக்காசோ தன் நீண்ட வாழ்நாள் முழுவதுமான, புரட்சிகரமான கலைச் சாதனைகளுக்காக உலகளாவிய புகழ்பெற்று, மகத்தான செல்வத்தை அடைந்தார், மேலும் 20 ஆம் நூற்றாண்டு கலை மேதைகளில் சிறந்த நன்கு அறியப்பட்ட நபர்களில் ஒருவராக இருந்தார்.
வாழ்க்கை
1891 இல் பிக்காசோவினுடைய குடும்பம் கொருணா என்ற பகுதிக்குக் குடிபெயர்ந்தது. நான்கு ஆண்டுகள் பிக்காசோவின் தந்தையார் அங்குள்ள ஓவியப் பள்ளியில் ஆசிரியராக இருந்தார். அங்குதான் தனது மகனின் முடிவுறாத புறா ஓவியத்தைக் கண்ணுற்றார். அது புதிய பாணியைக் கொண்டிருந்தது. மேலும் அபொக்ரைபா என்ற கதையைத் தழுவியதாகவும் இருந்தது. 13 வயதே ஆன தனது மகனின் ஓவியத் திறமையைக் கண்ட ரூயிஸ் மிகுந்த வியப்புக்குள்ளானார்.
காலப்பகுப்பு
பிக்காசோவின் ஆக்கங்களைப் பல்வேறு காலப்பகுதிகளாகப் பிரித்துக் குறிப்பிடுவது வழக்கம். பிக்காசோவின் பிற்காலப் படைப்புக்கள் தொடர்பான இத்தகைய காலப்பகுதிகள் பற்றிச் சரியான இணக்கம் இல்லாவிட்டாலும், பின்வருவன பரவலாக ஏற்றுக்கொள்ளப்பட்ட பகுப்புக்களாகும்.
நீலக் காலம்
நீலக் காலம் (1901-1904), இக்காலத்தைச் சேர்ந்த இவரது ஓவியங்கள் பெரும்பாலும் நீலநிறச் சாயை கொண்டவையாகக் காணப்பட்டன. எசுப்பானியாவில் இவர் மேற்கொண்ட சுற்றுப்பயணம், நண்பரொருவரின் இறப்பு ஆகிய நிகழ்வுகள் இவரது இக்கால ஓவியங்களில் செல்வாக்குச் செலுத்தியதாகக் கூறப்படுகின்றது. கழைக் கூத்தாடிகள், விபச்சாரிகள், பிச்சைக்காரர்கள், கலைஞர்கள் போன்றவர்கள் இக்காலத்தில் இவர் வரைந்த ஓவியங்களில் பெரும்பாலும் சித்தரிக்கப்பட்டனர்.
ரோசா நிறக்காலம்
ரோசா நிறக்காலப்பகுதி (1904-1906), இக்காலத்தைச்சேர்ந்த இவரது ஓவியங்கள் ரோசா நிறச் (pink) சித்திரங்கள் ஆகும். இளைஞர்கள், தலைமுடி வாரும் பெண், நீச்சல் வீரர்கள், குடும்பம், வானர மனிதர்கள் என்பன இக்கால கட்டத்தில் வரையப்பட்ட ஓவியங்களாகும்.
ஆப்பிரிக்க காலம்
ஆப்பிரிக்கச் செல்வாக்குக் காலப்பகுதி (1908-1909), ஆப்பிரிக்கக் கலைப் பொருட்களிலிருந்து கிடைத்த அகத் தூண்டல்களின் அடிப்படையில் உருவான ஓவியங்களே இக்காலப்பகுதியில் இவரது படைப்புக்களில் முதன்மை பெற்றிருந்தன.
கனிசுகவாத காலம்
பகுப்பாய்வுக் கியூபிசம் (1909-1912), இது பிக்காசோவும், பிராக்கும் இணைந்து உருவாக்கிய ஓவியப் பாணியாகும். இந்த ஓவியங்கள் மண்ணிறத் தன்மை கொண்ட ஒரு நிற ஓவியங்களாக இருந்தன. இவ்வோவியங்களில் கருவாக அமைந்த பொருட்களை வடிவங்களின் அடிப்படையில் பிரித்தெடுத்து வரையும் பரிசோதனைகளாக அமைந்திருந்தன. இக்காலப் பகுதியில் இவ்விரு ஓவியர்களினதும் ஓவியங்கள் ஒன்றுபோலவே அமைந்திருந்தன.
த மிஸ்டரி அப் பிக்காசோ
பிகாசோவின் வாழ்வையும் படைப்புக்களையும் குறித்து சில திரைப்படங்கள் வெளியாகியுள்ளன. அதில் அதிக சிறப்பு வாய்ந்த திரைப்படம் த மிஸ்டரி அப் பிக்காசோ ஆகும். இது 1955 ஆம் ஆண்டு வெளியாகியது. பிகாசோவை நேரடியாக ஓவியங்கள் வரையச் செய்து அதனை திரைப்படமாக்கினார்கள். ஓவியங்களை திரைப்படமாக்குவது என்பதில் இத்திரைப்படம் முன்மாதிரியாகவுள்ளது.
சுர்வைவிங் பிக்காசோ
1996 இல் சுர்வைவிங் பிக்காசோ எனும் திரைப்படம் ஜேம்ஸ் ஐவரி இயக்கத்தில் இஸ்மாயில் மெர்சன்ட் தயாரிப்பில் வெளியானது. இதில் ஆண்டனி ஹாப்கின்ஸ் பிகாசோவாக நடித்திருந்தார்.
பிக்காசோ : த மான் அண்ட் ஹிஸ் வோர்க்
பிக்காசோ : த மான் அண்ட் ஹிஸ் வோர்க் என்ற படம் இரண்டு பாகங்களாக வெளிவந்திருக்கிறது.
தனிப்பட்ட வாழ்க்கை
சிறுவயதில் திறமையாக ஓவியங்கள் வரைந்ததால் பிகாசோவுக்கு ஓவியக் கல்லூரியில் சேர அனுமதி கிடைத்தது. தைலவண்ண ஓவியங்களை வரைவதில் ஈடுபாடு காட்டினார். அவர் ஸ்பெயினில் இருந்து பாரிசிற்கு இடம்பெயர்ந்தார். நண்பரின் அறையை பகிர்ந்துகொண்டு ஓவியங்கள் வரைந்து கொண்டிருந்தார். இந்தக் காலகட்டத்தில் அவர் வரைந்த ஓவியங்களை நீலவண்ண ஓவியங்கள் என வகைப்படுத்துகின்றார்கள். அதாவது ஓவியத்தின் பிரதான நிறமாக நீல நிறம் அமைந்திருந்தது. தனிமையும் துக்கமும் இந்த நிறத்தை இவர் தெரிவு செய்ய காரணமாக இருந்திருக்கிறது. அவரது நெருக்கமான பெண் தோழியாக பெர்னாண்டோ ஆலிவர் காணப்பட்டார். பின்னர் பிகாசோவிற்கு ஈவா கோவல் என்ற பெண்ணோடு நட்பு உருவானது. அதன்பின் ஒல்காகோக்லவோ என்ற ரஷ்ய பாலே நடன பெண்ணோடு பழக்கம் ஏற்பட்டது. பின்னர் அவரைத் திருமணம் செய்து கொண்டார் பிக்காசோ. அவர்களுக்கு பாப்லோ என்ற மகன் பிறந்தான்.
தொண்ணூறு வயதில் பிக்காசோ
பப்லோ பிக்காசோ தன் தொண்ணூறாவது பிறந்த நாளை பொதுமக்களுடன் கொண்டாடினாராம். தொண்ணூறு வயதிலும் அவரின் தூரிகை காயவில்லை. அந்த 90 ஆவது பிறந்தநாள் விழாவில் கடந்த ஒரு மாதத்தில் தான் வரைந்த எட்டு ஓவியங்களை பாரிஸ் ஜாவர் அருங்காட்சிக்கு வைத்து அசத்தினாராம் பிகாசோ. தொண்ணூறு வயதிலும் அயராது உழைத்து நம்பிக்கையுடன் சாதனைப்பட்டியலை நீளச்செய்தவர் பிக்காசோ. அதனால் தான் வரலாற்றில் தனக்கு என்று ஒரு நீங்காத தனி இடத்தைப் பிடித்துக் கொண்டார் பிகாசோ.
இறப்பு
இவர் தனது 93 ஆவது வயதில் காலமானார். அவரது உடல் பிரான்ஸின் தெற்கில் உள்ள வாவெனார்கஸ் கிராமத்தில் உள்ள செட்யூ என்ற இடத்தில் உள்ள அவரது ஸ்டுடியோ வளாகத்தில் அடக்கம் செய்யப்பட்டது.
ஆக்கங்கள்
இவரது ஆக்கங்கள் ஐயாயிரத்திற்கும் மேற்பட்டவையாகும். அவற்றில் 1885 சிற்பங்கள், 1228 ஓவியங்கள், 2880 பீங்கான் மண்பாண்ட சிற்பங்கள், 12000 சாதாரண சித்திரங்கள் மற்றும் 12000 திரைச்சீலை வேலைப்பாடுகள் என்பன அடங்கும். இவை பிரான்சின் பாரிஸ் அரும்பெருங்காட்சியகத்தில் வைக்கப்பட்டுள்ளன. இவரது பிரபல படைப்புக்களாவன: அவிக்னோக் பெண், பர்ட்டாட் சிடின் சித்திரம், பெண் குதிரையில் உள்ள சிற்பம், குட்டையான நடனக்காரர், நோயாளிக் குழந்தை, இத்தாலியப் பெண்கள், அழும் பெண், மனிதனின் மூன்று யுகங்கள், பெண்ணின் உடல், கிட்டார், இரண்டு குழந்தைகள், மரத்தின் கீழ் நாய் மற்றும் குவர்னிகா.
குவர்னிகா
இது பிக்காசோவால் வரையப்பட்ட பிரபல ஓவியமாகும். முதலாம் உலக மகா யுத்தத்தில் குவர்னிகா நகருக்கு குண்டு வீசப்பட்டதை மையமாகக் கொண்டு இது வரையப்பட்டது. 'கொலாச்'சித்திர வேலைப்பாட்டை பயன்படுத்தி இதனை அலங்காரம் செய்துள்ளார். யுத்தத்தின் கொடூரத்தன்மை, தனிமை, புலம்பல் ஆகிய வெளிப்பாடுகள் இச்சித்திரத்தின் கருப்பொருளாகக் கொண்டு வரையப்பட்டுள்ளது. இந்த ஓவியம் நியூயார்க்கில் உள்ள அருங்காட்சியகத்தில் வைக்கப்பட்டுள்ளன.
2021 ஐக்கிய நாடுகளின் கால நிலை மாநாடு
2021 ஐக்கிய நாடுகளின் கால நிலை மாநாடு, கிளாஸ்கோ (2021 United Nations Climate Change Conference), இதனை பொதுவாக (COP26) என்று அழைப்பர். பருவ நிலை மாற்றம் குறித்தான ஐக்கிய நாடுகள் அவையின் 197 நாடுகளின் பிரதிநிதிகள் கலந்த் கொண்ட 26-வது மாநாடான இது, ஐக்கிய இராச்சியத்தின், கிளாஸ்கோ நகரத்தில் 31 அக்டோபர் 2021 முதல் 13 நவம்பர் 2021 முடிய நடைபெற்றது. ஐக்கிய இராச்சியத்தின் அமைச்சர் அலோக் சர்மா இம்மாநாட்டிற்கு தலைமை தாங்கினார்.
தற்போது உலகளாவிய வெப்ப நிலை 1.1 டிகிரி செல்சியஸ் அளவுக்கு அதிகரித்துள்ளது. இப்படியே சென்றால் 2100-ஆம் ஆண்டிற்குள் உலக் வெப்ப நிலை 2.7 டிகிரி செல்சியஸ் அளவுக்கு உயர்ந்து விடும் என அறிவியல் அறிஞர்கள் எச்சரித்துள்ளனர்.
மாநாட்டின் தலைவரான அலோக் சர்மா பேசுகையில்  “உலக வெப்ப நிலை உயர்வை 2 டிகிரி செல்சியசுக்கு குறைவாக கட்டுப்படுத்த, பாரீஸ் பருவநிலை மாநாட்டில் உலக வெப்ப நிலை 1.5 பாகை செல்சியஸ் அளவிற்கு குறைக்க நாடுகள் திட்டமிடப்பட்டது. 2030-ஆம் ஆண்டிற்குள் உலகளாவிய கார்பன் உமிழ்வை பாதியாக குறைக்க வேண்டும் எனக்கூறினார்.
பருவ நிலை மாற்றத்திற்கு காரணமாக விளங்கும் கரியமில வாயு உமிழும் நிலக்கரி, பெட்ரோலியம், எரிவாயுக்கள் போன்ற நிலத்தடி புதைபடிமங்களைக் கொண்டு உற்பத்தி செய்யப்படும் எரிசக்திக்கு மாற்றாக சூரிய ஆற்றல், நீர் ஆற்றல், காற்று ஆற்றல், அணு ஆற்றல்களை பயன்படுத்த இம்மாநாட்டில் வலியுறுத்தப்பட்டது.
கார்பன் உமிழ்வில் இந்தியாவின் இடம்
உலக மக்கள் தொகையில் 17% மக்கள் இந்தியாவில் வசித்து வந்தாலும், கரியமில வாயு வெளியீட்டில், மற்ற நாடுகளை ஒப்பிடுகையில் இந்தியா கடைசி இடத்திலேயே உள்ளது.
வெளி இணைப்புகள்
பகுப்பு:பன்னாட்டு அமைப்புகள் பகுப்பு:சுற்றுச்சூழல் சம்பந்தமான பிரச்சனைகள் பகுப்பு:ஐக்கிய நாடுகளின் மாநாடுகள்
பெப்ரவரி 29
பெப்ரவரி 29 (February 29) அல்லது லீப் நாள் (leap day) என்பது கிரிகோரியன் ஆண்டில் நெட்டாண்டு ஒன்றின் 60 ஆவது நாளாகும். ஆண்டு முடிவிற்கு மேலும் 306 நாட்கள் உள்ளன. இந்த நாள் நான்கு ஆண்டுகளுக்கு ஒரு முறை 4 ஆல் வகுபடும் 2016, 2020, 2024 போன்ற ஆண்டுகளில் மட்டுமே வருகிறது. கிரெகொரியின் நாட்காட்டி உட்பட சூரியனைச் சுற்றிவரும் புவியின் சுழற்சியை அடிப்படையாகக் கொண்ட பெரும்பாலான சூரிய நாட்காட்டிகளில் லீப் நாள் உள்ளது. சந்திரனின் பிறைகளை அடிப்படையாகக் கொண்ட சூரியசந்திர நாட்காட்டிகளில் லீப் அல்லது இடைச்செருகப்பட்ட மாதம் சேர்க்கப்படுகிறது.
லீப் நாளைக் கொண்டிருக்கும் ஆண்டு நெட்டாண்டு என அழைக்கப்படுகிறது. கிரெகொரியின் நாட்காட்டியில், 100 ஆல் வகுபடும் ஆண்டுகள் லீப் நாளைக் கொண்டிருப்பதில்லை. ஆனால் 400 ஆல் வகுபடும் ஆண்டுகளில் லீப் நாள் வருகிறது. 1700, 1800, 1900, 2100 போன்றவை நெட்டாண்டுகள் அல்ல, அவை சாதாரண ஆண்டுகள் ஆகும். ஆனால், 1600, 2000, 2400 ஆகியன நெட்டாண்டுகள் ஆகும். சீன நாட்காட்டியில் பெப்ரவரி 29 ஆம் நாள் குரங்கு, டிராகன், எலி ஆகிய ஆண்டுகளில் மட்டுமே வருகிறது.
பூமி சூரியனை முழுமையாகச் சுற்றிவருவதற்கு 365 நாட்களும் மேலதிகமாகக் கிட்டத்தட்ட 6 மணித்தியாலங்கள் அதிகமாக எடுப்பதால் லீப் நாள் சேர்க்கப்படுகிறது. மேலதிகமான இந்த 24 மணித்தியாலங்கள் ஒவ்வொரு நான்கு ஆண்டுகளுக்கு ஒரு முறை சேர்க்கப்பட்டு, மேலதிக ஒரு முழுமையான நாள் சூரியனின் தோற்றநிலைக்கு ஏதுவாக நாட்காட்டிகளில் சேர்க்கப்படுகிறது. 16-ஆம் நூற்றாண்டு வரை பயன்பாட்டில் இருந்த யூலியன் நாட்காட்டி நான்கு ஆண்டுகளுக்கு ஒரு முறை இந்த லீப் நாளைச் சேர்த்து வந்தது; ஆனால் இந்த முறையில் அளவுக்கு அதிகமான (கிட்டத்தட்ட 400 ஆன்டுகளுக்கு ஒரு முறை 3 நாட்கள் என) நாட்கள் கூட்டப்பட்டு வந்தன. எனினும், சூரிய ஆண்டு உண்மையில் 365 நாட்கள் 6 மணித்தியாலங்களை விட சிறிது குறைவாகும். குறிப்பாக, அல்போன்சிய அட்டவணையின் படி, பூமி சூரியனை முழுமையாகச் சுற்றி வர 365 நாட்கள், 5 மணித்தியாலங்கள், 49 நிமிடங்கள், 16 செக்கன்கள் (365.2425 நாட்கள்) எடுக்கிறது. இதனால், ஒவ்வொரு நான்கு ஆண்டுகளுக்கும் ஒரு முறை ஒரு மேலதிக நாளை சேர்ப்பதால் நாட்காட்டியில் 43 நிமிடங்கள் 12 செக்கன்கள் மேலதிகமாக சேர்க்கப்படுகின்றன. இது 400 ஆண்டுகளுக்கு ஒரு முறை 3 நாட்களாகும். இந்தக் குறைபாட்டை சமப்படுத்த, ஒவ்வொரு 400 ஆண்டுகளுக்கும் மூன்று லீப் நாட்கள் கைவிடப்பட வேண்டும். பொது விதிக்கு விதிவிலக்காக கிரெகொரியின் நாட்காட்டி குறிப்பிட்ட திருத்தங்களைக் கொண்டு வந்தது. இதன் படி, 100 ஆல் வகுக்கப்படும் ஒரு ஆண்டு நெட்டாண்டாக இராது. ஆனால் அந்த ஆண்டு 400 ஆல் வகுக்கப்பட்டால் அந்த ஆண்டு நெட்டாண்டாக இருக்கும். அதாவது, 1600, 2000, 2400, 2800 ஆகியவை நெட்டாண்டுகளாக இருக்கும். அதே வேளையில் நானூறால் வகுக்கப்படாத ஆனால் நூறால் வகுக்கப்படும் 1700, 1800, 1900, 2100, 2200, 2300 போன்றவை நெட்டாண்டுகளாக இராது.
வெளி இணைப்புகள்
பகுப்பு:பெப்ரவரி பகுப்பு:ஆண்டின் நாட்கள்
அருள் சுப்பிரமணியம்
அருள் சுப்பிரமணியம் ஈழத்தின் நாவலாசிரியர், சிறுகதை எழுத்தாளர் ஆவார். இவர் திருகோணமலையைச் சேர்ந்தவர். அக்கரைகள் பச்சையில்லை (வீரகேசரி பிரசுரம்), அவர்களுக்கு வயது வந்துவிட்டது போன்ற நாவல்களை எழுதியவர். ஆனந்த விகடன் இதழில் சூரசம்ஹாரம் என்ற தொடர்கதையை எழுதினார்.
ஆடவை (இராசி)
λ
மாதம்
ஆண்டினை 12 மாதங்களாக கொண்டதால் ஒவ்வொரு மாதத்திற்கும் ஒவ்வொரு இராசி ஆட்சி செய்வதாக கூறுவர். இதில் ஆனி மாதம் ஆடவைக்கு உரிய மாதமாகும். எனவே இது கிரெகோரிய நாட்காட்டியின் சூன் மாத பிற்பாதியும், சூலை மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது
புற இணைப்புகள்
பகுப்பு:இராசிகள்
சூரதிச்சன்
சூரதிஸ்ஸன் என்பவன் இலங்கையின் அனுராதபுர இராசதானியை அனுராதபுரத்தை தலைநகராகக்கொண்டு கி.மு. 247 முதல் கி.மு. 237 வரை ஆண்ட மன்னனாவான். இவன் மூத்தசிவனின் சகோதரனும் பண்டுகாபயனின் இளைய மகனும் ஆவான். சேனன் மற்றும் குத்திகன் என்ற சோழ மன்னர்களால் சூரதிச்சன் கொல்லப்பட்டான். அதன் பின் இலங்கையை சேனன் மற்றும் குத்திகன் எனும் சோழர்கள் ஆண்டனர். இதுவே அனுராதபுரத்தை முதலாவதாக சோழர்கள் ஆண்ட சந்தர்ப்பமாகும். மீண்டும் பாண்டியர் ஆட்சி  கி.மு. 215 தொடங்கியது.
வெளியிணைப்புக்கள்
பகுப்பு:விசய வம்ச அரசர்கள்
கல்கியின் அமரதாரா (புதினம்)
கல்கியின் அமரதாரா கல்கி கிருஷ்ணமூர்த்தியின் மகள் ஆனந்தி எழுதிய புதினமாகும். இது நான்கு பாகங்களைக் கொண்ட புதினமாகும். இந்நூலின் முதல் 26 அத்தியாயங்களைகீ கல்கி எழுதியதாக முன்னுரையில் ஆனந்தி குறிப்பிட்டிருக்கிறார்.
அமைப்பு
இந்த நான்கு பாகங்களும் இரு தொகுதிகளாக வெளிவந்துள்ளன.
மேற்கோள்கள்
<References/>
கனகபூஷாவளி
கனகபூஷாவளி இராகம் கருநாடக இசையில் பயன்படும் இராகங்களில் ஒன்றாகும். இது 58 ஆவது மேளகர்த்தா இராகமாகிய, "திசி" என்றழைக்கப் படும் 10 ஆவது சக்கரத்தின் 4 ஆவது மேளமாகிய ஹேமவதி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), பிரதி மத்திமம் (ம2), பஞ்சமம்,  சதுஸ்ருதி தைவதம் (த2) கைசிகி நிஷாதம்  (நி2) ஆகிய சுரங்கள் வருகின்றன.
இவற்றையும் பார்க்கவும்
பகுப்பு:ஹேமவதியின் ஜன்னிய இராகங்கள்
நமீதா பிரமோத்
நமீதா பிரமோத் என்பவர் மலையாளத் திரைப்பட நடிகை ஆவார். டிராபிக் என்ற மலையாளத் திரைப்படத்தில் நடிக்கத் தொடங்கினார்.
திரைத் துறை
இவர் வேளாங்கண்ணி மாதாவு, என்றெ மானச புத்ரி, அம்மே தேவி உள்ளிட்ட திரைத் தொடர்களில் நடித்தார். இவர் குஞ்சாக்கோ போபனுடன் புள்ளிப்புலிகளும் ஆட்டின்குட்டியும் என்ற திரைப்படத்தில் நடித்தார்.
இணைப்புகள்
பகுப்பு:1996 பிறப்புகள் பகுப்பு:வாழும் நபர்கள் பகுப்பு:மலையாளத் திரைப்பட நடிகைகள் பகுப்பு:கேரள நடிகைகள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள்
பொரசல்பட்டி பெரியமாரியம்மன் கோயில்
பொரசல்பட்டி பெரியமாரியம்மன் கோயில் தமிழ்நாட்டில் நாமக்கல் மாவட்டம், பொரசல்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆனந்ததாண்டவபுரம் பஞ்சவடீசுவரர் கோயில்
ஆனந்ததாண்டவபுரம் பஞ்சவடீசுவரர் கோயில் நாகப்பட்டினம் மாவட்டத்தில் மயிலாடுதுறை வட்டத்தில் உள்ள சிவன் கோயிலாகும்.
அமைவிடம்
இக்கோயில் நாகப்பட்டினம் மாவட்டத்தில் மயிலாடுதுறைக்கு வடக்கிலும் வைத்தீஸ்வரன்கோயிலுக்குத் தெற்கிலும் திருப்புன்கூருக்குக் கிழக்கிலும், திருவெண்காட்டிற்கு மேற்கிலும் உள்ள ஆனந்ததாண்டவபுரம் என்னுமிடத்தில் அமைந்துள்ளது. இவ்விடம் பாரிஜாதவனம் என்றும் அழைக்கப்படுகிறது.
இறைவன், இறைவி
நடராஜர் ஆனந்தத் தாண்டவம் ஆடிய இடமாதலால் இவ்விடம் ஆனந்த தாண்டவபுரம் என்றழைக்கப்படுகிறது. இக்கோயிலின் மூலவராக பஞ்சவடீசுவரர் உள்ளார். இங்குள்ள பிரஹந்நாயகி என்றும் கல்யாணசுந்தரி என்றும் இரு இறைவிகள் உள்ளனர். பரத்வாஜ முனிவரின் வேண்டுகோளை ஏற்று மணக்கோலத்தில் காட்சி தந்ததால் கல்யாணசுந்தரி என்றழைக்கப்படுகிறார்.
சிறப்பு
ஜடாநாதர் என்ற பெயரில் அரிந்தெடுத்த கூந்தலை இடது கையில் பிடித்தபடி இறைவன் காட்சி தருகிறார். சப்த கன்னியரின் கௌமாரி வழிபட்ட சிறப்பைப் பெற்றது இக்கோயில்.
அமைப்பு
கிழக்கு நோக்கிய நிலையில் ராஜ கோபுரம் உள்ளது. அடுத்து பலி பீடம், கொடி மரம், திருச்சுற்று ஆகியவை காணப்படுகின்றன. மண்டபத்தில் இறைவி சன்னதியும், நடராசர் சன்னதியும் தெற்கு நோக்கி அமைந்துள்ளன. மூலவர் சன்னதி கிழக்கு நோக்கிய நிலையில் உள்ளது. திருச்சுற்றின் தெற்கு மூலையில் விநாயகரும், முருகனும் தனி சன்னதிகளில் உள்ளனர். பைரவர், நவக்கிரகர், சனீசுவரர், சந்திரன், துர்க்கை,சூரியன், ஆஞ்சநேயர் ஆகியோர் உள்ளனர். 63 நாயன்மார்களில் ஒருவரான மாணிக்கஞ்சாற நாயனார் அவதரித்த மற்றும் பேறு பெற்ற தலம் இதுவேயாகும்.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள்
இருகந்தகம்
இருகந்தகம் (Disulfur) என்பது S2. என்ற மூலக்கூற்று வாய்ப்பாட்டால் விவரிக்கப்படும் ஓர் ஈரணு மூலக்கூறாகும். ஈராக்குசிசன் மூலக்கூறுக்கு ஒத்ததாக இருகந்தகமும் இருக்கிறது ஆனால் அறை வெப்பநிலையில் இருகந்தகம் அரிதாகவே தோன்றுகிறது. ஊதா நிறத்திலுள்ள இந்த வளிமம் சூடான கந்தக நீராவிகளில் ஆதிக்கம் செலுத்துகிறது. ஐஓ சந்திரனின் வளிமண்டலத்தில் காணப்படும் சிறிய உட்கூறுகளில் இருகந்தகமும் ஒன்றாகும். வியாழன் கோளுக்குரிய சந்திரனான ஐஓவில் முக்கியமாக SO2 உள்ளடங்கியுள்ளது. இருகந்தகத்தின் உறுதியற்ற நிலைப்புத்தன்மை பொதுவாக இரட்டைப் பிணைப்பு விதியின் பின்னணியில் விவரிக்கப்படுகிறது.
தயாரிப்பு
530° செல்சியசு வெப்பநிலையும் 1மில்லிமீட்டர் குறைந்த அழுத்தமும் கொண்ட கந்தகத்தை 720° செல்சியசு வெப்பநிலைக்கு சூடுபடுத்தினால் ஊதாநிறமுள்ள இருகந்தக வளிமம் உருவாகிறது. கார்பனைல் சல்பைடின் வளிமண்டலத்தை பாதரச ஒளியுணர்வு மிகைப்பியைப் பயன்படுத்தி புற ஊதா ஒளியுடன் கதிர்வீச்சுக்கு உட்படுத்தும்போதும் அல்லது CS2, H2S2, S2Cl2 அல்லது C2H4S, PSF3 அல்லது COS போன்றவற்றை கதிர்வீச்சுக்கு உட்படுத்தும்போதும் இருகந்தகம் தயாரிக்கப்படுகிறது.
இயற்கையில் இருகந்தகம்
வியாழனின் சந்திரன் ஐஓவின் மேற்பரப்பில் பீலே எரிமலைக்கு அருகில் இருந்து உமிழப்படும் வளிமத்தில் இருகந்தகம் கண்டறியப்பட்டுள்ளது.
பண்புகள்
S2 இன் அடிநிலை ஒரு மும்மையாகும். O2 மற்றும் SO போன்ற இணைக்கப்படாத இரண்டு எலக்ட்ரான்கள் இந்த ஈரியங்குருபில் உள்ளன. S-S 189 பைக்கோமீட்டர் பிணைப்பு இடைவெளியை  S-S பிணைப்பு பெற்றுள்ளது. S8 இல் இடம்பெற்றுள்ள 206 பைக்கோமீட்டர் பிணைப்பு இடைவெளி கொண்ட S-S ஒற்றைப் பிணைப்புகளை விட இது நீளம் குறைந்ததாகும். இருகந்தகம் 715 செ.மீ−1 இல் இராமன் நிறமாலை அதிர்வெண்பட்டையில் அடையாளம் காணப்படுகிறது. தொடர்புடைய ஆக்குசிசனின் O-O மூலக்கூறு 1556 செ.மீ−1 இல் அடையாளம் காணப்படுகிறது. S-S மூலக்கூறின் பிணைப்பு ஆற்றல் 430 கிலோயூல்/மோல் ஆகும். இதேபோல தொடர்புடைய ஆக்சிசன் மூலக்கூறின் பிணைப்பு ஆற்றல் 498 கிலோயூல்/மோல் ஆகும். சூரிய ஒளியில் 7.5 நிமிடம் சராசரி ஆயுட்காலம் கொண்ட இருகந்தகம் உடனடியாக ஒளியணுக்களால் ஒளிப்பிரிகை அடைகிறது.
புற இணைப்பு
பகுப்பு:கந்தகத்தின் புறவேற்றுரு வடிவங்கள்
கிள்ளான் துறைமுக வழித்தடம்
<mapframe text="கிள்ளான் துறைமுக தொடருந்து வழித்தடம்" width=250 height=530 zoom=10 latitude=3.33385 longitude=101.54255> { "type": "ExternalData", "service": "geoline", "ids": "Q4873303", "properties": { "stroke": "#FF0000", "stroke-width": 6 } }
கிள்ளான் துறைமுக வழித்தடம் அல்லது கிள்ளான் துறைமுக தொடருந்து வழித்தடம் (ஆங்கிலம்: Port Klang Line அல்லது Port Klang Komuter Line; மலாய்: Laluan Pelabuhan Klang அல்லது Laluan Komuter Pelabuhan Klang) என்பது மலேசியாவின் மத்திய மாநிலப் பகுதிகளில் (KTM Komuter Central Sector), மலாயா தொடருந்து நிறுவனம், வழங்கி வரும் மூன்று தொடருந்து சேவைகளின் வழித்தடங்களில் ஒன்றாகும்.
பொது
இந்தச் சேவையில் சில தொடருந்து வண்டிகள் கோலாலம்பூர் நகரத்துடன் தங்களின் பயணச் சேவைகளை நிறுத்திக் கொள்கின்றன. 15 டிசம்பர் 2015-க்கு முன்பு, இந்தச் சேவை பத்துமலை வரை இருந்தது. ஆறு பெட்டிகள் கொண்ட 37 தொடருந்துகள் இந்தச் சேவையில் இப்போது ஈடுபடுத்தப்பட்டு உள்ளன.
வரலாறு
கேடிஎம் கொமுட்டர் (KTM Komuter) என்பது 1995-ஆம் ஆண்டு முதன்முதலில் அறிமுகப்படுத்தப்பட்ட மின்மயமாக்கப்பட்ட பயணிகள் இரயில் சேவையாகும் (Klang Valley Integrated Transit System). குறிப்பாக கோலாலம்பூர் மற்றும் அதைச் சுற்றியுள்ள புறநகர்ப் பகுதிகளில் உள்ள பயணிகளுக்குப் பெரிதும் உதவியது.
கோலாலம்பூரில் பணிபுரியும் பயணிகள் போக்குவரத்து நெரிசல் இல்லாமல் மாநகரத்திற்குச் செல்ல முடியும் என்பதால், இது ஒரு பிரபலமான போக்குவரத்து முறையாக இருந்தது. பெட்டிகள் நவீனமாகவும் மற்றும் குளிரூட்டப் பட்டவையாகவும் இருந்தன.
சிலாங்கூர் அரசாங்க இரயில் பாதை
1886-ஆம் ஆண்டில் திறக்கப்பட்ட சிலாங்கூர் அரசாங்க இரயில் பாதையின் ஒரு பகுதியாக இந்தப் பாதை தொடங்கியது. நவீன கால சிரம்பான் பாதையானது 1895-இல் திறக்கப்பட்டது.
கோலாலம்பூர் - கிள்ளான் இரயில் பாதையில் இருந்து சுல்தான் சாலை நிலையம் வழியாக, 1895-இல் சிரம்பானுக்குத் திறக்கப்பட்டது.
1990-களின் முற்பகுதியில் ரவாங் - சிரம்பான் சேவையும்; செந்தூல் - கிள்ளான் துறைமுகச் சேவையும் மின்மயமாக்கப் பட்டன.
நிலையங்கள்
தஞ்சோங் மாலிம் - கிள்ளான் துறைமுகம் ஆகிய நகரங்களுக்கு இடையில் எந்தெந்த நிலையங்களில் கேடிஎம் கொமுட்டர் (KTM Komuter) தொடருந்துகள் நின்று செல்கின்றன எனும் விவரங்கள்:
வெளி இணைப்புகள்
பகுப்பு:மலேசியாவில் போக்குவரத்து பகுப்பு:மலேசியத் தொடருந்து நிலையங்கள் பகுப்பு:மலேசியாவில் தொடருந்து போக்குவரத்து‎
பவுல் ஸ்ட்ரேங்
பவுல் ஸ்ட்ரேங் (Paul Strang , பிறப்பு: சூலை 20 1970 ), சிம்பாப்வே அணியின் துடுப்பாட்டக்காரர். இவர் 26 தேர்வுத் துடுப்பாட்டப் போட்டிகளிலும், 49 ஒருநாள் பன்னாட்டுத் துடுப்பாட்டப் போட்டிகளிலும் 107 முதல்தர துடுப்பாட்டப் போட்டிகளிலும், 180 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1994 - 2001 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1994 - 2001 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
வெளி இணைப்பு
பவுல் ஸ்ட்ரேங் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 13 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1970 பிறப்புகள் பகுப்பு:கென்ட் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வாழும் நபர்கள்
செயற்கை நுரையீரல்
செயற்கை நுரையீரல் (Artificial lung) இரத்தத்தின் ஆக்சிசனேற்றத்தையும், இரத்தத்திலிருந்து கார்பனீராக்சைடை  அகற்றுவதையும் வழங்குகின்ற ஒரு செயற்கை உறுப்பாகும். இது இயற்கையான உயிரியல் நுரையீரலின் சில செயல்பாடுகளை எடுத்துக்கொள்ளும் நோக்கம் கொண்டது. இதய-நுரையீரல் இயந்திரத்திலிருந்து இது வேறுபட்டதாகும். இவ்வியந்திரம் வெளிப்புறமிருந்து செயல்படுகிறது. நுரையீரலின் செயல்பாடுகளை தற்காலிக அடிப்படையில் அல்லாமல் நீண்ட காலத்திற்கு மேற்கொள்ள வடிவமைக்கப்படுகிறது.
புற உடல் சவ்வு ஆக்சிசனேற்ற அமைப்பை எளிதாக்குவது மற்றும் நுரையீரல் சிற்றறைகளின் செயல்பாட்டை தூண்ட 380 மைக்ரான் அகல வெற்று இழைகளைப் பயன்படுத்தும் சாதனங்கள் உருவாக்கியது உள்ளிட்டவை சமீபத்திய முன்னேற்றங்களாகும். பல ஆய்வுக் குழுக்கள், குறிப்பாக, பிட்சுபர்க் பல்கலைக்கழகம், மிச்சிகன் பல்கலைக்கழகம், மேரிலாந்து பல்கலைக்கழகம் மற்றும் பாசுட்டன் சார்ந்த ஆய்வுக் குழுக்கள் நோயாளிகளுக்கு நுரையீரல் மாற்று அறுவை சிகிச்சை செய்ய செயற்கை நுரையீரல் சாதனங்களை உருவாக்கி வருகின்றன.
பெரியாளூர்
பெரியாளூர் (Periyalur) என்பது இந்தியாவின் தமிழ்நாடு மாநிலத்தில் உள்ள புதுக்கோட்டை மாவட்டம், அறந்தாங்கி வருவாய் மாவட்டத்தைச் சேர்ந்த ஒரு பெரியாளூர் ஊராட்சிக்குட்பட்டதொரு சிற்றூராகும். இது அறந்தாங்கி தலைமை இடத்திலிருந்து 15 கி.மீ தொலைவில் பட்டுக்கோட்டை செல்லும் சாலையில் அமைந்துள்ளது
புள்ளிவிபரங்கள்
2001 ஆம் ஆண்டு மக்கள்தொகைக் கணக்கெடுப்பின்படி பெரியாளூரின் மொத்த மக்கள்தொகை 1937. அதில் ஆண்கள் 1011 பெண்கள் 926 என கணக்கிடப்பட்டுள்ளது. மொத்த மக்கள்தொகையில் 1283 பேர் எழுத்தறிவு உள்ளவர்களாக கணக்கிடப்பட்டுள்ளனர்.
கல்வி
அறந்தாங்கி தாலுகாவில், பெரியாளூர், கல்வியில் வளர்ந்த கிராமமாகும். கிராமத்தில் 90% மக்கள் கல்வியறிவு பெற்றுள்ளனர். 30% பெரியாளூர் மாணவர்கள் பொறியியல் படிப்பு படிக்கின்றனர். இங்கு 10 ஆம் வகுப்பு வரை உள்ள அரசு உயர்நிலைப் பள்ளி உள்ளது.
கோவில்கள்
ஸ்ரீ காளியம்மன் கோவில், ஸ்ரீ முத்துமாரியம்மன் கோவில், ஸ்ரீ விநாயகர் கோவில், ஸ்ரீ முத்துலிங்க அய்யனார் சுவாமி கோவில், ஸ்ரீ கரும்பர் சுவாமி கோவில், ஸ்ரீ வீரபத்திரர் சுவாமி கோவில், ஸ்ரீ அய்யனார் சுவாமி கோவில் மற்றும் ஸ்ரீ குலவதி அம்மன் கோவில் முதலிய கோவில்கள் இங்குள்ளன. ஒவ்வொரு வருடமும், சித்திரை மாதத்தில் தேரோட்டம் நடைபெறுகிறது.
போக்குவரத்து
பேருந்து வசதிகள் உள்ளன. அறந்தாங்கியில் இருந்து கீரமங்கலம் வழியாக பட்டுக்கோட்டை செல்லும் வழித்தடத்தில் பெரியாளூர் உள்ளது.
மேற்கோள்கள்
பகுப்பு:புதுக்கோட்டை மாவட்டத்திலுள்ள ஊர்களும் நகரங்களும் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
தெம்மாவூர் மாசாத்து அய்யனார் கோயில்
தெம்மாவூர் மாசாத்து அய்யனார் கோயில் தமிழ்நாட்டில் புதுக்கோட்டை மாவட்டம், தெம்மாவூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜெமினிட்
thumb|ஜெமினிட் ஜெமினிட் (Geminids) என்பது ஜெமினி நட்சத்திரக்கூட்டத்தில் பாெழியும் விண்கல் மழையைக் குறிப்பிடுவது ஆகும். இது ஒரு அபுா்வ நிகி்ழ்வாக கருதப்படுகிறது. திசம்பா் மாத மத்தியில் இந்த விண்கல் மழை பாெழிவு அதிகமாக இருக்கும்.
மேற்காேள்கள்
பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள் பகுப்பு:எரிகற் பொழிவுகள் பகுப்பு:திசம்பர்
மணி பவித்ரா
மணி பவித்ரா (Mani Pavitra) இந்தியாவின் தெலுங்கானாவைச் சேர்ந்த ஒரு பல்சீரமைப்பு மருத்துவராவார். வாழ்க்கைத் தரமுயர்த்தும் பயிற்சியாளர், சமூக தொழில் முனைவர், யோகா பயிற்சியாளர் மற்றும் இந்தியாவைச் சேர்ந்த உடற் பயிற்சியாளர் என்ற பன்முகங்கொண்டு இவர் இயங்கி வருகிறார். பூர்னா மனித சிறப்பு அறக்கட்டளையின் முன்முயற்சியான மில்லியன் அம்மாக்கள் என்ற அமைப்பின் நிறுவனராகவும் பவித்ரா  அறியப்படுகிறார். ஆரோக்கியமான வாழ்க்கை முறையை எடுக்க தாய்மார்களுக்கு அதிகாரம் அளிப்பதை மில்லியன் அம்மாக்கள் அமைப்பு தன்னுடைய இலக்காகக் கொண்டு செயல்படுகிறது.
ஆரம்பகாலமும் கல்வியும்
மணி பவித்ரா இந்தியாவின் ஐதராபாத் நகரத்தில் பிறந்தார். மணிப்பாலிலுள்ள மணிப்பால் பல் அறிவியல் கல்லூரியில் தனது இளங்கலை பல் அறுவை சிகிச்சை பாடத்தில் பட்டம் பெற்றார். என்.டி.ஆர் சுகாதார அறிவியல் பல்கலைக்கழகத்தில் தங்கப் பதக்கத்துடன் பல்சீரமைப்பு மருத்துவத்தில் முதுகலைப் பட்டம் பெற்றார். மணிப்பால் பல் அறிவியல் கல்லூரியில் மீண்டும் சீரொளி பல் மருத்துவத்தில் முதுநிலை பட்டயப் படிப்பையும் முடித்தார்.
தொழில்
பல்சீரமைப்பில் தனது முதுநிலை படிப்பை தங்கப் பதக்கத்துடன் மாநிலத்தில் முதலாமவராக முடித்த பின்னர், பவித்ரா ஐதராபாத்தின் கிம்சு மருத்துவமனையில் பல்சீரமைப்பு மருத்துவராக தனது வாழ்க்கையைத் தொடங்கினார், பின்னர் 2012 ஆம் ஆண்டில் இவர் பல் மருத்துவராக தனது முதல் பல் மருத்துவமனையைத் தொடங்கினார். பல்சீரமைப்பு மருத்துவர் பவித்ரா என்பதைத் தாண்டி பவித்ரா ஒரு தொழில்முனைவராகவும் செயல்படுகிறார். ஆரோக்கியமான பிறப்பு நடைமுறைகளை பரப்புவதற்கும் கர்ப்பிணி தம்பதிகளுக்கு ஆதரவளிப்பதற்கும் ஒரு முழுமையான கர்ப்ப பராமரிப்பு மையமான பாம்பர்டு மாம்சு மருத்துவமனையின் இயக்குநர்களில் ஒருவராக உள்ளார்.
குடும்பம்
பிரதீப்யார்லகத்தா என்பவரை திருமணம் செய்துகொண்ட பவித்ராவுக்கு இரண்டு குழந்தைகள் உள்ளன.
மில்லியன் அம்மாக்கள்
மில்லியன் கணக்கான தாய்மார்கள் ஆரோக்கியமான வாழ்க்கை முறையில் இருக்க ஒரு 21 நாள் உடற்பயிற்சியில் ஈடுபட தாய்மார்களை ஊக்குவிப்பதற்காக மணி பவித்ரா ஏற்பாடு செய்த முகாம் ஒரு முன்னெடுப்பு முயற்சியாகும். ஐதராபாத்தில் நடைபெற்ற விழாவில் இருத்திக் ரோசனின் தாயார் பிங்கி ரோசன் சிறப்பு விருந்தினர்களில் ஒருவராகக் கலந்துகொண்டார்.
புற இணைப்புகள்
பகுப்பு:வாழும் நபர்கள் பகுப்பு:இந்தியப் பெண் மருத்துவர்கள் பகுப்பு:பல் மருத்துவர்கள்
நொய்யல் செல்லாண்டி அம்மன் மற்றும் மாரியம்மன் கோயில்
நொய்யல் செல்லாண்டி அம்மன் மற்றும் மாரியம்மன் கோயில் தமிழ்நாட்டில் கரூர் மாவட்டம், நொய்யல் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் செல்லாண்டியம்மன், மாரியம்மன் சன்னதிகளும், ஸ்ரீ கணபதி, ஸ்ரீ கருப்பண்ணன், ஸ்ரீ காவல்தெய்வம் உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் மொத்தம் இரண்டு கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் மூன்று காலப் பூசைகள் நடக்கின்றன. பங்குனி மாதம் பங்குனி தேரோட்டம் முக்கிய திருவிழாவாக நடைபெறுகிறது. கார்த்திகை மாதம் சுற்று பொங்கல் திருவிழாவாக நடைபெறுகிறது. பங்குனி மாதம் பங்குனி தேரோட்டம் தேரோட்டம் நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சு. ஜெயலட்சுமி
சுந்தரம் ஜெயலட்சுமி (25 சூலை 1920 – 21 சூலை 2007) தமிழ்த் திரைப்பட நடிகை ஆவார். இவர் 1930, 1940 ஆம் ஆண்டுக்காலங்களில் திரைப்படங்களின் கதாநாயகியாக நடித்துள்ளார். கர்நாடக சங்கீதவான்களான, சு. ராஜம் மற்றும் சு. பாலச்சந்தர் இவருடைய சகோதரர்கள் ஆவர். இவர் சிவகவி, சீதா கல்யாணம் முதலிய திரைப்படங்களில் நடித்துள்ளார்.
வாழ்க்கைக் குறிப்பு
ஜெயலட்சுமி 1920 சூலை 25 இல் சென்னையில் வழக்கறிஞரான வி. சுந்தரம் ஐயர், பார்வதி ஆகியோருக்குப் பிறந்தார். 1933 இல் வி. சாந்தாராம் தமிழ்த் திரைப்படம் ஒன்றைத் தயாரிக்க விளம்பரம் ஒன்றை வெளியிட்டிருந்தார். சுந்தரம் ஐயர் அவருக்கு உதவவென குடும்பத்துடன் கோலாப்பூர் சென்று சீதா கல்யாணம் திரைப்படத்தில் நடித்தனர். ஜெயலட்சுமி இதில் சீதையாகவும், மூத்த சகோதரர் சு. ராஜமையர் இராமராகவும் நடித்தனர்.
மறைவு
ஜெயலட்சுமி 2007 சூலை 21 இல் பெசண்ட் நரில் உள்ள அவரது இல்லத்தில் தனது 86-வது அகவையில் காலமானார்.
வெளி இணைப்புகள்
பகுப்பு:தமிழ்த் திரைப்பட நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:1920 பிறப்புகள் பகுப்பு:2007 இறப்புகள் பகுப்பு:இந்தியத் திரைப்பட நடிகைகள்
பாகூர் சு. சுப்பிரமணியம்
மேற்கோள்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:காஞ்சிபுரம் மாவட்ட நபர்கள்
டக்ளஸ் மரிலியர்
டக்ளஸ் மரிலியர் (Douglas Marillier , பிறப்பு: சூன் 24 1978), சிம்பாப்வே அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 48 ஒருநாள் பன்னாட்டுத் துடுப்பாட்டப் போட்டிகளிலும் 41 முதல்தர துடுப்பாட்டப் போட்டிகளிலும், 93 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2000 -2002 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2000 - 2003 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
வெளி இணைப்பு
டக்ளஸ் மரிலியர் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 13 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1978 பிறப்புகள் பகுப்பு:வாழும் நபர்கள்
செழியன் காசுகள்
270px|right|thumb|செழியன் காசு
செழியன் காசுகள் என்பது தென்னிந்திய நாணயவியல் சங்கத்தின் தலைவர் இரா.கிருஷ்ணமூர்த்தி அவர்களால் கண்டறியப்பட்ட பாண்டியர் காலத்து நாணயங்களாகும்.
காலம்
இக்காசுகளில் காணப்படும் செழியன் மற்றும் மாங்குளம் கல்வெட்டுகளில் காணப்படும் செழியன் என்ற இரு சொற்களும் ஒரே கால தமிழ் பிராமி போல் தெரிவதால் இவற்றின் காலத்தை கி. மு. இரண்டாம் நூற்றாண்டு என ஆய்வாளர்கள் கொள்கின்றனர்.
செழிய, செழியன் நாணயங்கள்
செழிய, செழியன் நாணயங்கள் குறித்து டாக்டர் இரா.கிருஷ்ணமூர்த்தி 'செழிய, செழியன் நாணயங்கள்' எனும் நூலை எழுதி 2014 ஆகஸ்டு 27 இல் வெளியிட்டுள்ளார்.
மேற்கோள்கள்
பகுப்பு:தமிழக நாணயவியல் பகுப்பு:பாண்டியர் தொடர்பான ஆதாரங்கள்
தெற்கு பொய்கைநல்லூர் சொர்ணபுரீசுவரர் கோயில்
தெற்கு பொய்கைநல்லூர் சொர்ணபுரீசுவரர் கோயில் நாகப்பட்டினம் மாவட்டத்தில் உள்ள சிவன் கோயிலாகும்.
அமைவிடம்
நாகப்பட்டினத்திலிருந்து வேளாங்கண்ணி செல்லும் சாலையில் 7 கிமீ தொலைவில் உள்ள பரவை என்னுமிடத்திற்கு அருகில் உள்ள தெற்கு பொய்கைநல்லூர் என்னுமிடத்தில் அமைந்துள்ளது.
அசேலன்
அசேலன், இலங்கையின் அனுராதபுர இராசதானியை, அனுராதபுரத்தை தலைநகராகக்கொண்டு கி.மு. 215 முதல் கி.மு. 205 வரை ஆண்ட மன்னனாவான். அசேலன் மூத்தசிவனின் மகன்களுள் இளையவனான். சேனன் மற்றும் குத்திகன் என்ற சோழர்களைக் கொன்று இலங்கையில் மீண்டும் பாண்டியர் ஆட்சியை கி.மு. 215 நிலைநாட்டினான். ஆனால் மீண்டும் கி.மு. 205 அனுராதபுர இராசதானியை சோழ மன்னன் எல்லாளன், அசேலனைக் கொன்று அனுராதபுரத்தில் சோழர் ஆட்சியை மீண்டும் நிலைநாட்டினான்.
தெற்கு பொய்கைநல்லூர் சொர்ணபுரீசுவரர் கோயில்
அமைப்பு
வள்ளி தெய்வானையுடன் முருகன், விநாயகர் மற்றும் காவல் தெய்வம் செல்லியம்மன் ஆகியோர் இக்கோயிலில் உள்ளனர். இலுப்ப மரக் காடாக இருந்த இடத்தில் கோயில் கட்டுவதற்காக முயற்சிகள் மேற்கொள்ளப்பட்டபோது வள்ளி தெய்வானையுடன் கூடிய முருகன் சிலைகள் கிடைத்தன. அருகில் ஒரு அம்மன் சிலையும் கிடைத்துள்ளது. அவற்றை வைத்து கோயில் கட்டியுள்ளனர்.
அசேலன்
வெளியிணைப்புக்கள்
பகுப்பு:அனுராதபுர மன்னர்கள் பகுப்பு:விசய வம்ச அரசர்கள்
தெற்கு பொய்கைநல்லூர் சொர்ணபுரீசுவரர் கோயில்
அமைப்பு
காட்டுப்பகுதியில் இக்கோயில் உள்ளதால் அம்மனுக்குக் காவலாக நாகம் இருப்பதாக நம்புகின்றனர். அம்மன் கோயில் கதவுக்கு முன் புறத்தில் நாகம் படுத்திருப்பதாகவும், கோயிலின் பூசாரி கோயில் கதவைத் திறக்கும்போது, மணியொலியைக் கேட்டு நாகம் மறைந்துவிடுவதாகவும் கூறுகின்றனர்.
திருவிழாக்கள்
வைகாசி விசாகத்தின்போது தீ மிதி விழாவும், சிவராத்திரியின்போது சுவாமி புறப்பாடும் இக்கோயிலில் நடைபெறுகின்றன.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள்
அரேபியக் குதிரை
அரேபியக் குதிரை என்பது, அரேபியத் தீபகற்பத்தில் தோன்றிய ஒரு குதிரை இனம் ஆகும். தனித்துவமான தலை வடிவத்தையும், உயர் வால் அமைவையும் கொண்ட அரேபியக் குதிரைகள், உலகின் மிக இலகுவாக இனங்காணத்தக்க குதிரை இனங்களுள் ஒன்று. இற்றைக்கு 4500 ஆண்டுகளுக்கு முன்பே தற்கால அரேபியக் குதிரைகளை ஒத்த குதிரைகள் இருந்ததற்கான தொல்லியல் சான்றுகள் மத்திய கிழக்கில் கிடைத்துள்ளதால் இது மிகப் பழைய குதிரை இனங்களுள் ஒன்றும் ஆகும். வரலாற்றுக் காலம் முழுவதிலும், போர், வணிகம் ஆகியவற்றினூடாக உலகம் முழுதும் பரவிய அரேபியக் குதிரைகள், பிற இனங்களின் வேகம், தாங்கும் ஆற்றல், மெருகு, எலும்பு வலிமை ஆகியவற்றை மேம்படுத்துவதற்காகப் பயன்பட்டுள்ளது. இன்று, சவாரிக்காகப் பயன்படும் குதிரை இனங்கள் ஏறத்தாழ அனைத்திலும், அரேபியக் குதிரை இனத்தின் குருதிவழி உள்ளது.
அரேபியக் குதிரை இனம் பாலைவனக் காலநிலைப் பகுதியில் உருவாகியது. நாடோடிகளான பெதூன் மக்கள் இவற்றுக்குப் பெரு மதிப்புக் கொடுத்ததுடன், கள்வரிடம் இருந்து பாதுகாத்துக் கொள்வதற்காக அவர்களது குடும்பக் கூடாரத்துக்கு உள்ளேயே அவற்றுக்கு இடம் வழங்குவதும் உண்டு. மனிதருடன் ஒத்துழைக்கத்தக்க இயல்புகளை உருவாக்குவதற்கான தெரிவு இனப்பெருக்கத்தினூடாக நல்ல பழக்க வழக்கம், விரைவாகக் கற்றுக்கொள்ளும் திறன், மகிழ்ச்சிப்படுத்துவதற்கான விருப்பு ஆகிய இயல்புகளைக் கொண்ட ஒரு இனம் உருவாகியது. சவாரி, போர் ஆகியவற்றுக்குத் தேவையான உயர்ந்த ஊக்கம், விழிப்புநிலை ஆகிய இயல்புகளும் அரேபியக் குதிரைகளுக்கு உள்ளன.
அரேபியக் குதிரை பல்திறன்களைக் கொண்ட ஒரு இனம். பந்தயச் சவாரித் துறையில் இவ்வினம் முன்னணியில் உள்ளதுடன், தற்காலத்தில் குதிரைச் சவாரி சார்ந்த பல்வேறு விளையாட்டுத் துறைகளிலும் போட்டியிடுகின்றது. உலகின் மிகவும் விரும்பப்படும் 10 குதிரை இனங்களுள் இதுவும் ஒன்று. இவ்வினம் தற்போது, ஐக்கிய அமெரிக்கா, கனடா, ஐக்கிய இராச்சியம், ஆசுத்திரேலியா, கண்ட ஐரோப்பா, தென்னமெரிக்கா, அவற்றின் தாயகமான மத்திய கிழக்கு உள்ளிட்ட உலகின் எல்லாப் பகுதிகளிலும் காணப்படுகின்றது.
இன இயல்புகள்
அரேபியக் குதிரைகள், மெருகேறிய ஆப்புவடிவத் தலைகளையும், அகன்ற நெற்றியையும், பெரிய கண்களையும், பெரிய மூக்குத் துளைகளையும், சிறிய முகவாய்ப் பகுதியையும் கொண்டவை. பெரும்பாலானவை குழிந்த வடிவம் கொண்டவை. பல அரேபியக் குதிரைகளுக்கு அவற்றின் கண்களுக்கு இடையே நெற்றி சிறிது புடைத்துக் காணப்படும். பெதூன்களால் ஜிப்பா என அழைக்கப்படும் இது நெற்றிக் காற்றறையின் கொள்ளளவைக் கூட்டுவதால், பாலைவனக் காலநிலையைத் தாக்குப் பிடிப்பதற்கு இவ்வினத்துக்கு உதவுவதாகக் கருதப்படுகிறது. சுத்தமான தொண்டைக் குழியில் அமைந்த மூச்சுக் குழலுடன் கூடிய வளைந்த கழுத்து இந்த இனத்துக்குரிய இன்னொரு இயல்பு.
தோற்றம்
அரேபியக் குதிரை உலகில் மனிதனால் உருவாக்கப்பட்ட மிகப் பழைய குதிரை இனங்களுள் ஒன்று. மூதாதை இனமாகிய கீழைத்தேச துணைவகை அல்லது "முந்து அரேபியன்", நவீன அரேபியக் குதிரை இனத்தை ஒத்த கீழைத்தேச இயல்புகளோடு கூடிய குதிரை என நம்பப்படுகிறது. இவ்வாறான இயல்புகளைக்கொண்ட குதிரைகள் அரேபியத் தீபகற்பத்தில் 3500 ஆண்டுகளுக்கு முன்பே பாறை ஓவியங்களிலும், கல்வெட்டுக்களிலும் இடம்பெற்றுள்ளன. தொல்பழங்கால வரலாற்றில், பண்டைய அண்மைக் கிழக்கு முழுவதும் மெருகேறிய தலைகளுடனும், உயரமான வால் அமைவுடனும் கூடிய குதிரைகள் கலை ஆக்கங்களில், குறிப்பாக கிமு 16 ஆம் நூற்றாண்டுப் பண்டைய எகிப்தின் ஆக்கங்களில் காணப்படுகின்றன.
அரேபியக் குதிரைகள் தொடர்பான சில அறிஞர்கள் அரேபியக் குதிரை இனம், ஈக்குவசு கபலசு பும்பெல்லி (equus caballus pumpelli) என்னும் தனியான துணை இனம் ஒன்றிலிருந்து உருவானதாக முன்னர் நம்பினர். கிளடீசு பிறவுன் எட்வார்ட்சு (Gladys Brown Edwards) என்னும் அரேபியக் குதிரை ஆய்வாளர் உள்ளிட்ட பிற அறிஞர்கள், ஈக்குவசு ஃபெரசு கபல்லசு (Equus ferus caballus) என்னும் பாலைவனக் கீழைத்தேசக் குதிரைகளில் இருந்தே தற்கால அரேபியக் குதிரைகள் தோன்றின என்கின்றனர். ஏறத்தாழ அரேபியக் குதிரைகள் போன்ற ஆனால் முற்றும் ஒத்ததாக இல்லாத தோற்றத்தைக் கொண்ட குதிரை இனங்களுள், இந்தியாவின் மார்வாரிக் குதிரை, வட ஆப்பிரிக்காவின் "பார்ப்", மேற்காசியாவின் "அக்கல் தேக்கே", இன்று அழிந்துபோன "துர்க்கோமான் குதிரை" என்பன அடங்குகின்றன.
கியாஸ்
இசுலாமிய சட்டவிதியில் கியாஸ் எனப்படுவது ஹதீஸ் மற்றும் குரான் ஆகியவற்றின் போதனைகளை ஒப்பிட்டு, அதன் மூலம் சட்ட உத்தரவு பிறப்பிக்கப்படுவது ஆகும்.இதன்படி, குரான் மற்றும் சுன்னாவில் கூறப்பட்டுள்ள விதிகளை அடிப்படையாக கொண்டு பிரச்சனைகள் தீர்க்கப்படும்.
சுன்னி முஸ்லிம்களின் பார்வையில்
குரான், சுன்னா, இஜாஸ் என்ற மூன்று தூண்களைப்போல, ஒப்பிட்டுப்பார்த்து முடிவுக்கு வருதல் என்பதும் இசுலாமிய சட்டத்தின் நான்காவது தூண் என்று சமீபகால சுன்னி இசுலாமியர்கள் கருதுகின்றனர். பண்டைய இசுலாத்தில் இந்த ஒப்பிட்டு பார்த்தல் இருக்கிறது என்று கூறினாலும், சமீபகால வல்லுனர்கள் இந்த ஒப்பிட்டுப்பார்க்கும் வழக்கம் அபு ஹனிஃபாவிடம் தான் தோன்றியது என்கின்றனர்.
மேற்கோள்கள்
பகுப்பு:இசுலாம்
ஆங்கிலத் திறப்பு
ஆங்கிலத் திறப்பு (English Opening) என்பது '''1. c4''' எனும் நகர்த்தலுடன் ஆரம்பிக்கும் திறப்புக்களைக் குறிக்கும். இது பிளாங் திறப்பில் நான்காவது பிரபலமான திறப்பாகும். பல்வகையான தரவுத்தளங்களின் படி, வெள்ளையின் சாத்தியமான இருபது ஆரம்ப நகர்த்தல்களில், பிரபலமான நான்கு நகர்த்தல்களில் இதுவும் ஒன்றாகும். வெள்ளை d5 மத்திய சதுரத்தைக் கைப்பற்றும் நோக்கத்துடன் ஆட்டத்தை ஆரம்பிக்கிறது.
பர்கான் அக்தார்
பர்கான் அக்தார் (Farhan akhtar, फ़रहान अख़्तर, ; 9 ஜனவரி 1974 அன்று பிறந்தவர்) ஒரு இந்தியத் திரைப்பட உருவாக்குனர், கையெழுத்துப் படிவ எழுத்தாளர், நடிகர், பின்னணிப் பாடகர், பாடலாசிரியர், திரைப்படத்தயாரிப்பாளர் மற்றும் தொலைக்காட்சி தொகுப்பாளர் ஆவார்.
இயக்குனராக அவரது அறிமுகம் (தில் சாத்தா ஹை, 2001) பெருமளவு பாராட்டப்பட்டது. மேலும் அவர் இன்றுவரை அவரது கொள்கைமுறைக்காக புகழப்படுகிறார். மேலும் அவர் ஆனந்த் சுராபூரின் திரைப்படமான த ஃபேக்கிர் ஆப் வெனிஸ் (2007) மற்றும் ராக் ஆன்!! (2008) மூலம் அவர் நடிகராகவும் அறிமுகமானார்.
சொந்த வாழ்க்கை மற்றும் பின்னணி
ஃபர்ஹான் அக்தர், திரைஎழுத்தாளர்கள் ஜாவித் அக்தர் மற்றும் ஹானி இரானிக்கு மும்பையில் பிறந்தார். இவர் ஒரு இஸ்லாமிய ஈரானி குடும்பத்தில் பிறந்தார். இவர் ஜுஹுவில் உள்ள மேனக்ஜி கூப்பர் பள்ளியில் அவர் பள்ளிப்படிப்பைத் தொடர்ந்தார். மேலும் பிறகு எச்.ஆர். கல்லூரியில் வாணிகத்தில் பட்டம் பயின்றார், அதன் இரண்டாம் ஆண்டிலேயே கல்லூரிப் படிப்பை விடுத்தார்.
அவரது வளர்ப்புத்தாய் நடிகை ஷபானா ஆஸ்மி ஆவார். மேலும் இவர் உருதுக் கவிஞர் ஜான் நிசார் அக்தரின் பேரன் ஆவார், மேலும் பாலிவுட் திரைப்பட இயக்குனர் மற்றும் நடன வடிவமைப்பாளர் ஃபராஹ் கானின் உறவினர் ஆவார். அவரது சகோதரி ஜோயா அக்தர், அண்மையில் லக் பை சான்ஸ் திரைப்படம் மூலம் இயக்குனராக அறிமுகமானார். அதில் ஃபர்ஹான் முக்கியப் பாத்திரத்தில் நடித்தார். ஒரு சிகையலங்கார நிபுணரான அதூனா பாபானி அக்தரை ஃபர்ஹான் திருமணம் செய்தார். அவர் தனது சகோதரருடன் பீபுளூண்ட் சலூனை நடத்தி வந்தார்.அவர்களுக்கு அகீரா மற்றும் ஷாக்யா என இரு மகள்கள் உள்ளனர். சிறுவயதில் இருந்தே ஃபர்ஹானும் ரித்திக் ரோஷனும் நெருங்கிய நண்பர்கள் ஆவர்
தொழில் வாழ்க்கை
ஃபர்ஹான் அக்தர் தனது தொழில் வாழ்க்கையை 17வது வயதில் லம்ஹே (1991) போன்ற திரைப்படங்களுக்காக ஒரு தொழில் பழகுனராக ஒளிப்பதிவாளர் மற்றும் இயக்குனரான மன்மோகன் சிங்கிடம் சேர்ந்து தொடங்கினார்; ஹிமாலயப்புத்ரா (1997) திரைப்படத்தில் பங்கஜ் பாராஷருக்கு உதவி இயக்குனராக சேர்வதற்கு முன்பு மூன்று ஆண்டுகள் தொலைக்காட்சி தயாரிப்பு நிலையத்தில் பணிபுரிந்தார். மேலும் பல்வேறு வேலைகளையும் செய்தார். எக்சல் எண்டெர்டெயிண்மெண்ட் பிரைவேட் லிமிடெட். மூலமாக 2001 ஆம் ஆண்டில் வெற்றியடைந்த இந்தி திரைப்படமான தில் சாத்தா ஹை மூலம் எழுத்தாளராகவும் இயக்குனராகவும் அறிமுகமானார். இந்தத் தயாரிப்பு நிறுவனத்தை 1999 ஆம் ஆண்டில் ரித்தேஷ் சித்வானியுடன் இணைந்து நிலைநாட்டினார். இத்திரைப்படம் மூன்று நண்பர்களின் கதையைக் கூறியது (அமீர் கான், சைஃப் அலிகான் மற்றும் அக்சய் கண்ணா ஆகியோர் நடித்தனர்). அண்மையில் கல்லூரியில் இருந்து பட்டம் பெற்ற அவர்களது காதல் மற்றும் நட்பில் உள்ள பிரச்சினையை இக்கதை எடுத்துரைத்தது. இத்திரைப்படம் விமர்சனரீதியாகவும் வணிகரீதியாகவும் வெற்றியடைந்தது. குறிப்பாக இளைய சமுதாயத்தினரிடம் பிரபலமானது. சிறந்த திரைக்கதை, இயக்கம், திரைப்படம் உள்ளிட்ட ஒரு சில பரிந்துரைகளை பல்வேறு விருது விழாக்களில் பெற்றது. அந்த ஆண்டின் இந்தியின் சிறந்த சிறப்பம்ச திரைப்படத்திற்கான தேசியத் திரைப்பட விருதை இத்திரைப்படம் வென்றது.
பிறகு ஃபர்ஹான் லக்ஷ்யா (2004) என்ற படத்தை எடுத்தார். ஒரு குறிக்கோள் இல்லாத இளைஞர் இறுதியில் அவராகவே தனது இலட்சியத்தை அமைத்துக் கொள்வதை இத்திரைப்படம் விளக்கியது. இதில் ரித்திக் ரோஷன் மற்றும் பிரீத்தி ஜிந்தா ஆகியோர் நடித்தனர். இத்திரைப்படம் வசூலில் சாதிக்கவில்லை என்றாலும் அவருக்கு பல விமர்சன ரீதியான பாராட்டுக்களைப் பெற்றுத்தந்தது. அவரது தந்தையான ஜாவித் அக்தர் மூலம் இத்திரைப்படத்தின் கையெழுத்துப் படிவம் எழுதப்பட்டது. இதற்கிடையில் குரிந்தர் சாதாவின் 2004 ஆம் ஆண்டின் ஹாலிவுட் திரைப்படம் பிரைட் அண்ட் பிரீஜூடிஸிற்காக பாடல்களையும் அவர் எழுதினார்.
பின்பு அவர் 1978 ஆம் ஆண்டின் அமிதாப் பச்சனின் திரைப்படமான டானை மறுதயாரிப்பு செய்தார். டான் - த சேஸ் பிகின்ஸ் அகைன் எனப் பெயரிடப்பட்ட இத்திரைப்படத்தில் ஷாருக்கான் தலைமைப் பாத்திரத்தில் நடித்தார். 20 அக்டோபர் 2006 அன்று அத்திரைப்படம் வெளியானது. இத்திரைப்படம் விமர்சன ரீதியாக பலத்த அடி வாங்கினாலும், வசூலில் மிகப்பெரிய வெற்றி பெற்று 50 கோடிகளுக்கு மேல் வருவாயை ஈட்டித்தந்தது. மேலும் அந்த ஆண்டில் மிகப்பெரிய வெற்றிபெற்ற திரைப்படங்களில் ஐந்தாவதாகக் கருதப்பட்டது. 2007 ஆம் ஆண்டில் அவர் தயாரித்த திரைப்படமான ஹனிமூன் டிராவல்ஸ் பிரைவேட் லிமிடெட். பாக்ஸ் ஆபிஸில் நன்றாக வெற்றி பெற்றது.
2007 ஆம் ஆண்டில் HIV சுட்டுக்குறி மற்றும் நோயாளிக்களுக்கு அவர்களது குடும்பத்தின் ஆதரவு தேவைப்படுவதைப் பற்றிய ஒரு 12 நிமிட குறுந்திரைப்படம் பாஸிட்டிவை அவர் இயக்கினார். மீரா நாயரின் மீராபாய் பிலிம்ஸின் இணை முனைப்பு மற்றும் அவஹன் மற்றும் பில் & மெலிண்டா கேட்ஸ் பவுண்டேசன் போன்ற தன்னார்வ நிறுவனங்களின் மூலம் மீரா நாயர், சந்தோஷ் சிவன், விஷால் பரத்வாஜ் மற்றும் ஃபர்ஹான் அக்தர் ஆகியோர் இயக்கிய நான்கு குறுந்திரைப்படங்கள், 'AIDS ஜாகோ'வின் (AIDS விழிப்புணர்வு ) ஒரு பகுதியான அத்திரைப்படத்திற்காக மும்பையில் படம்பிடிக்கப்பட்டன. போமன் இரானி, ஷபானா ஆஸ்மி மற்றும் ஒரு அறிமுக நடிகரான அர்ஜூன் மேத்தர் ஆகிய திரைப்பட நடிகர்கள் இதில் நடித்தனர்.
2008 ஆம் ஆண்டில் ஃபர்ஹான், ராக் ஆன்!! படத்தின் மூலம் நடிகராக அறிமுகமானார். இது வணிகரீதியாக பாராட்டுக்களைப் பெற்றது. அதேப்போல் வசூலிலும் வெற்றியடைந்தது. இத்திரைப்படம் மிகவும் நன்றாக ஓடியது. குறிப்பாக பெருநகரங்களில் பெரும் வெற்றியடைந்தது. மேலும் அவரது சகோதரி ஜோயா இயக்குனராக அறிமுகமாகிய லக் பை சான்ஸில் முன்னணி ஆண் பாத்திரத்தில் நடித்தார். மேலும் அவர் வரவிருக்கும் மூன்று திரைப்படங்களான: (அவரது தயாரிப்புகள் அல்லாத அவரது நடிப்பு மட்டும் கொண்ட) கார்த்திக் காலிங் கார்த்திக், தருவ் மற்றும் குலெல் ஆகியற்றிலும் நடிக்கவிருக்கிறார்.
ஃபர்ஹான், ராக் ஆன்!! திரைப்படத்தில் பெரும்பாலான பாடல்களைப் பாடி பாடகராகவும் அறிமுகமானார். ஏ. ஆர். ரஹ்மான் இசையமைத்த புளூ விற்கான பாடலையும் அவர் பாடுவதாக இருந்தது. எனினும் ஃபர்ஹான் கார்த்திக் காலிங் கார்த்திக் கிற்கான படப்பிடிப்பில் இருந்ததாலும் நேரம் கிடைக்காததாலும் அவர் பாட முடியாமல் போனது.
நாச் பாலியே (2005) நடன-ரியாலிட்டி நிகழ்ச்சியின் முதல் பருவம் மற்றும் (2002 ஆம் ஆண்டின்) அழகு அலங்கார அணிவகுப்பு ஃபெமினா மிஸ் இந்தியா உள்ளிட்ட சில தொலைக்காட்சி நிகழ்ச்சிகளிலும் நடுவராகப் பங்கேற்றார். மேலும் அவர் டிவி தொகுப்பாளாராக NDTV இமேஜினில் அவரது நிகழ்ச்சி: ஓயே! இட்'ஸ் ப்ரைடே! வில் பங்கேற்றார்.
விருதுகள்
** 2002 - வெற்றி (தில் சாத்தா ஹை )
** 2009 - வெற்றி (ராக் ஆன்!! )
புற இணைப்புகள்
‎
பகுப்பு:வாழும் நபர்கள் பகுப்பு:இந்தித் திரைப்பட நடிகர்கள் பகுப்பு:1974 பிறப்புகள் பகுப்பு:இந்தியத் திரைப்பட இயக்குநர்கள் பகுப்பு:இந்தியத் திரைப்படத் தயாரிப்பாளர்கள் பகுப்பு:பிலிம்பேர் விருதுகள் வென்றவர்கள் பகுப்பு:கூகுள் தமிழாக்கம்-நபர்கள்
ஹைமாம்பரி
ஹைமாம்பரி இராகம் கருநாடக இசையில் பயன்படும் இராகங்களில் ஒன்றாகும். இது 58 ஆவது மேளகர்த்தா இராகமாகிய, "திசி" என்றழைக்கப்படும் 10 ஆவது சக்கரத்தின் 4 ஆவது மேளமாகிய ஹேமவதி இராகத்தின் ஜன்னிய இராகம் ஆகும்.
இலக்கணம்
thumb|right|250px|ஹைமாம்பரி ஆரோகணச் சுரங்கள் C யிலிருந்து தொடக்கம் thumb|right|250px|ஹைமாம்பரி அவரோகணச் சுரங்கள் C யிலிருந்து தொடக்கம்
இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), பிரதி மத்திமம் (ம2), பஞ்சமம்,  சதுஸ்ருதி தைவதம் (த2) கைசிகி நிஷாதம்  (நி2) ஆகிய சுரங்கள் வருகின்றன.
செப்டம்பர் 23
வெளி இணைப்புகள்
பகுப்பு:செப்டம்பர் பகுப்பு:ஆண்டின் நாட்கள்
நியூ இங்கிலாந்து
நியூ இங்கிலாந்து  (New England, புதிய இங்கிலாந்து) ஐக்கிய அமெரிக்காவின் வடகிழக்குப் பகுதியில் அமைந்துள்ள நிலப்பரப்பாகும். இந்நிலப்பகுதியில் ஆறு மாநிலங்கள் அமைந்துள்ளன. இவை மேய்ன், வெர்மான்ட், நியூ ஹாம்சயர், மாசச்சூசெட்ஸ், கனெடிகட், மற்றும் றோட் தீவு ஆகும். நியூ இங்கிலாந்து எனப்படும் வலயம் அரசியல் பிரிவல்ல. இதன் தென்மேற்கே நியூயார்க் மாநிலமும் வடமேற்கே கியூபெக்கும் கிழக்கே நியூ பிரன்சுவிக்கும் அத்திலாந்திக்குப் பெருங்கடலும் எல்லைகளாக அமைந்துள்ளன.
வெளி இணைப்புகள்
பகுப்பு:ஐக்கிய அமெரிக்க புவியியல்
பவளத்தாம்பாளையம்
பவளத்தாம்பாளையம் (Pavalathampalayam) என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்தில் அமைந்துள்ள ஒரு புறநகர்ப் பகுதியாகும்.
கடல் மட்டத்திலிருந்து சுமார் 246 மீட்டர் உயரத்தில் அமைந்துள்ள பவளத்தாம்பாளையம் பகுதியின் புவியியல் ஆள்கூறுகள், 11.3017°N, 77.66075°W (அதாவது, 11°18'06.1"N, 77°39'38.7"E) ஆகும். ஈரோடு, திண்டல், நசியனூர், நஞ்சனாபுரம், மேட்டுக்கடை, பெருந்துறை, வீரப்பம்பாளையம், வேப்பம்பாளையம், பழையபாளையம், கதிரம்பட்டி மற்றும் வில்லரசம்பட்டி ஆகியவை பவளத்தாம்பாளையம் பகுதிக்கு அருகிலுள்ள முக்கிய புறநகர்ப் பகுதிகளாகும்.
பவளத்தாம்பாளையம் பகுதியில் எ. இ. டி. (A. E. T.) மெட்ரிகுலேஷன் மேல்நிலைப் பள்ளி அமைந்துள்ளது. இப்பள்ளியிலுள்ள மைதானத்தில் 2020 ஆம் ஆண்டு ஜல்லிக்கட்டு போட்டி நடைபெற்றது குறிப்பிடத்தக்கது.
பவளத்தாம்பாளையம் பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
வெளி இணைப்பு
பகுப்பு:ஈரோடு மாவட்டத்திலுள்ள கிராமங்கள்
ராபின் தேவனேஷ்
ராபின் தேவனேஷ் ஆக்சுபோர்டு பல்கலைக்கழகத்தில் ஒய்வு பெற்ற இயற்பியல் வல்லுநர் ஆவார். இவர் ஹெர்ட்ஃபோர்டு கல்லூரி மற்றும் ஆக்ஸ்ஃபோர்டு பல்கலைக்கழகத்தின் முன்னாள் முதல்வர் ஆவார். இவர் ஃபெல்லோ மற்றும் இயற்பியலில் பட்டம் பெற்றவர். இவர் நெகிழ்வற்ற சிதறல் என்ற துறையில் சிறப்பாக பணியாற்றினார். இந்த பணிக்காக டிசம்பர் 2009-இல் மேக்ஸ் பார்ன் பதக்கம் வழங்கப்பட்டது. அந்த துறையில் இவர் தொடர்ந்து சிறப்பாக செயல்பட்டு வருகிறார்.
கல்வி மற்றும் ஆரம்பகால வாழ்க்கை
தேவனெஷ் பெனிடிக்டினேஸ் என்ற பள்ளியில் ஆரம்பகால கல்வியை கற்றார். இவர் கேம்பிரிட்ஜ் மற்றும் செயின்ட் ஜான்ஸ் கல்லூரியில் மேற்படிப்பு பயின்றார். இவர் 1979-இல் ஆக்ஸ்போர்டில் சேர்ந்தார்.இவர் யூகே பல்கலைக்கழங்களில் பல ஆராய்ச்சி நிலைகளை மேற்கொண்டார். மேலும் 1968-இல் முனைவர் பட்டத்தை பெற்றபின் ஹம்பர்க்கில் உள்ள டெசி ஆய்வகத்தில் பணிபுரிந்தார்.
தேவனேஷ் நெகிழ்வற்ற சிதறல் என்ற தலைப்பில் ஒரு புத்தகம் எழுதியுள்ளார்.
விருதுகள்
மார்ச் 2009-இல் மார்க்ஸ் பார்ன் என்ற விருது தேவனேஷ்க்கு வழங்கப்பட்டது. இந்த விருதினை அய் ஒ பி வழங்கியது. இவரின் பணியானது அணுககள் கட்டமைப்பின் மீதான புரிதலுக்கும் முக்கிய முன்னேற்றங்களுக்கும் வழிவகுத்தது. புரோட்டானின் கட்டமைப்பு கண்டறிவதில் இவரின் பங்கு மகத்தானது. குவார்க் குரோமோ டைனமிக்சை புரிந்துகொள்வதில் பிஜோர்சென் எக்ஸ், குவார்க் மற்றும் குளுக்கோன் டென்சீசியஸின் வகைப்பாடு முக்கிய பங்கு வகித்தது.
பகுப்பு:பிரித்தானிய இயற்பியலாளர்கள்
ஆற்றூர் (கன்னியாகுமரி)
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
தாதம்பட்டி, பாப்பிரெட்டிப்பட்டி
தாதம்பட்டி (Thadampatti) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643534. இது கவுண்டம்பட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பாப்பிரெட்டிப்பட்டியில் இருந்து 7 கிலோமீட்டர் தொலைவிலும் தொலைவிலும் உள்ளது.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 201 வீடுகளும் 680 மக்களும் வாழ்கின்றனா். இதில் 352 ஆண்களும், 328 பெண்களும் ஆவா்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
சந்திரரேகா
சந்த்ரரேகா இராகம் கருநாடக இசையில் பயன்படும் இராகங்களில் ஒன்றாகும். இது 58 ஆவது மேளகர்த்தா இராகமாகிய, "திசி" என்றழைக்கப் படும் 10 ஆவது சக்கரத்தின் 4 ஆவது மேளமாகிய ஹேமவதி இராகத்தின் ஜன்னிய இராகம் ஆகும்.